open-index/open-wikipedia-markdown huggingface dataset:
Akmenės spaustuvė

**Akmenės spaustuvė** – spaustuvė, įkurta 1950 m. pabaigoje Akmenėje.

## Istorija
Nuo 1951 m. Akmenės spaustuvėje buvo spausdinamas Akmenės rajono laikraštis „Pergalės vėliava“, 1951–1953 m. – taip pat ir Papilės MTS laikraštis „Kolūkiečių draugas“ bei Akmenės MTS laikraštis „Stachanovinis darbas“. 1951 m. pabaigoje spaustuvė tapo Telšių spaustuvės skyriumi. 1952 m. joje pradėtas spausdinti Akmenės cemento gamyklos laikraštis „Cementininkas“. Panaikinus Žagarės rajoną ir vietos laikraščio spaustuvę, 1959 m. Akmenės spaustuvė gavo plokščiąją ir tigelinę spausdinimo mašinas. 1962 m. „Pergalės vėliavai“ tapus bendru Mažeikių ir Akmenės rajonų laikraščiu, jis buvo ruošiamas ir spausdinamas Mažeikiuose, o Akmenės spaustuvė uždaryta.

1965 m. vėl ėmus leisti Akmenės rajono laikraštį „Vienybė“, atkurta ir spaustuvė. Ji tapo Telšių spaustuvės skyriumi. Nuo 1967 m. čia vėl buvo spausdinamas ir laikraštis „Cementininkas“. 1969 m. Telšių spaustuvės Akmenės skyrius perkeltas į Naująją Akmenę. 1976 m. Akmenės spaustuvė prijungta prie Šiaulių spaustuvės „Titnagas“. Nuo 1980 m. laikraštį „Vienybė“ ofsetu spausdina „Titnagas“, o Akmenėje iki 1992 m. jis buvo tik surenkamas ir sulaužomas, nuo 1992 m. laikraštį kompiuteriu renka ir maketuoja redakcija.

1992 m. Akmenės poligrafijos įmonė tapo valstybine Akmenės spaustuve, nuo 1995 m. – UAB „Naujosios Akmenės spaustuvė“. Ji turi 2 plokščiąsias ir vieną tigelinę spausdinimo mašinas. Spausdina brošiūras, blankus, etiketes, smulkius spaudinius. Nuo 2000 m. UAB „Utenos Indra“ Naujosios Akmenės filialas.

## Šaltiniai
Šeksnos tvenkinys

**Šeksnos tvenkinys** () – tvenkinys Rusijoje, Vologdos srityje, Šeksnos upės slėnyje. Sudarytas 1963–1964 m. patvenkus Šeksną ties Šeksnos gyvenviete hidroelektrinės užtvanka. Tvenkinys yra Volgos-Baltijos vandens kelio dalis. Ilgis šiaurės-pietų kryptimi 167 km, plotis iki 20 km. Metinis vandens lygio svyravimas iki 1,2 m.

Žemiau Šeksnos upės prasideda Rybinsko tvenkinys. Šalia tvenkinio įsikūrę Kirilovo ir Belozersko miestai.

## Šaltiniai
Bronius Akstinas

**Bronius Akstinas** (1929 m. rugpjūčio 10 d. Grūte, Marcinkonių valsčius, Gardino apskritis – 2000 m.) – Lietuvos žurnalistas.

## Biografija
1950 m. baigė Druskininkų vidurinę mokyklą, 1956 m. – žurnalistikos studijas Vilniaus universitete.

1952–1961 m. „Tiesos“ redakcijos korespondentas, kultūros, feljetonų skyrių vedėjas. 1961–1991 m. naujienų agentūros „Novosti“ (APN) Lietuvos skyriaus korespondentas. 1979 m. LSSR nusipelnęs žurnalistas. Išleido informacinių leidinių apie Lietuvą.

## Bibliografija
* Lietuva iš arti. – Vilnius: Mintis. – anglų kalba 1972 m., vokiečių kalba 1973 m., prancūzų, rusų, lenkų kalba 1975 m., ispanų kalba 1976 m.
* Tarybų Lietuva. – Vilnius: Mintis. – moldavų kalba 1972 m., lietuvių, anglų, rusų, vokiečių kalba 1976 m.
* Lietuvos TSR, baltarusių kalba, 1973 m.
* Lietuvos pramonė, lietuvių, angų, vokiečių, prancūzų, lenkų, rusų kalba. – Vilnius: Mintis, 1980.

## Šaltiniai
Rybinsko tvenkinys

**Rybinsko tvenkinys** () arba **Rybinsko marios** (*Рыбинское море*) – didelis tvenkinys Rusijoje, Volgos baseine. Driekiasi per Jaroslavlio, Tverės ir Vologdos sričių teritorijas.

Tvenkinio vietoje prieš 17 tūkst. metų telkšojo ledyninis ežeras, vėliau jis nuseko ir susidarė Šeksnos-Mologos žemuma. Tvenkinys susidarė 1941–1947 m. ties Rybinsko miestu patvenkus Volgos upę Rybinsko hidroelektrinės užtvanka. Dėl tvenkinio buvo iškeldinta apie 130 tūkst. gyventojų, užlietas Mologos miestas, dalis Vesjegonsko miesto, Leušino vienuolynas, Jugos-Dorfejevo vienuolynas, 3645 km² miškų. Tvenkinio apylinkėse klimatas tapo drėgnesnis, švelnesnis.

Tvenkinį sudaro 3 dalys: Volgos, Mologos ir Šeksnos užlieti slėniai. Ilgis pagal Volgą 112 km, pagal Mologą 198 km, pagal Šeksną 204 km, plotis – iki 60 km. Metinis vandens lygio svyravimas iki 5 m. Tvenkinys užšąla lapkritį, atitirpsta gegužę. Vykdoma laivyba (farvateriai eina buvusių upių vagomis), Rybinsko tvenkinys yra Volgos-Baltijos vandens kelio dalis.

Žvejyba (sterlės, seliavos, peledės, stintos, lydekos, unguriai, šamai, vėgėlės, vijūnai, šalviai, karosai, skersasnukiai, meknės, lynai ir kt.).

Miestai prie Rybinsko tvenkinio: Rybinskas, Čerepovecas, Vesjegonskas, Pošechonje Volodarskas.

## Šaltiniai
Agitatorius (savaitraštis)

**Agitatorius** – politinis savaitraštis, leistas 1945–1969 m. Vilniuje lietuvių ir rusų kalba.

## Istorija
Iki 1960 m. vasario ėjo kaip LKP CK Propagandos ir agitacijos skyriaus leidinys pavadinimu „Agitatoriaus bloknotas“ lietuvių, rusų ir lenkų kalba, 1960–1969 m. – laikraščio „Tiesa“ leidinys.

Rašė Lietuvos vidaus politikos, ekonomikos, pramonės bei žemės ūkio klausimais, komentavo svarbiausius politinio ir visuomeninio gyvenimo įvykius, teikė metodinę, dalykinę ir statistinę medžiagą ideologiniams darbuotojams, propagandistams. Tiražas 1960 m. – 27 000 egz. lietuvių k. ir 3000 egz. rusų k.

1970 m. vietoj savaitraščio „Agitatorius“ pradėjo eiti žurnalas „Laikas ir įvykiai“, kuris nuo 1990 m. Nr. 19 vadinosi „Pasaulis“. 

## Redaktoriai
* Bronius Šimkus – 1953–1962 m.,
* Aleksandras Vasiliauskas – 1962–1969 m.

## Šaltiniai
Advento sargas

**Advento sargas** – septintosios dienos adventistų laikraštis, leistas 1932–1935 m. Kaune.

## Istorija
Spausdino religinio pobūdžio straipsnius, informaciją apie adventistų konfesinę ir pasaulietinę veiklą. Laikraštis ėjo kas ketvirtį. Leido Adventistų bendruomenė, spausdino rotatoriumi spaustuvėje „Uola“. Redagavo V. Kavaliauskas. Leidinys ėjo ir vokiečių kalba. 

## Šaltiniai
Šira

**Šira** () – ežeras Rusijoje, Chakasijoje, negilioje tarpukalnių įduboje, 160 km į šiaurės vakarus nuo Abakano. Ežero ilgis 9,5 km, plotis iki 5 km, o gylis siekia 21 m. Krantai žemi, lėkšti, bemiškiai, driekiasi smėlio paplūdimiai. Ežerą supa miškastepė.

Širos vanduo silpnai druskingas, nepaisant to, kad rytuose įteka Sono upelis. Druskų koncentracija 17-20 g/l. Tiek vanduo, tiek dumblas naudojami gydimui. Prie ežero įsikūręs balneologinis kurortas Šira.

8 km nuo Širos yra kitas mineralizuotas ežeras – Belio.

## Šaltiniai
1948 m. vasaros olimpinės žaidynės

**1948 m. vasaros olimpinės žaidynės**, oficialiai **XIV olimpinės žaidynės** – tarptautinės sporto varžybos, vykusios 1948 m. liepos 29 – rugpjūčio 14 d. Londone, Jungtinėje Karalystėje. Pagrindinis žaidynių stadionas – senasis Vemblio stadionas. Tai buvo pirmosios įvykusios žaidynės po 1936 m. Berlyno olimpinių žaidynių. Dvejos ankstesnės olimpiados buvo atšauktos dėl Antro pasaulinio karo. Tai buvo jau antrosios vasaros olimpinė žaidynės surengtos Londone. Dėl agresijos karo metu į žaidynes nebuvo pakviestos Vokietija ir Japonija. Tarybų Sąjunga pakvietimą į žaidynes pelnė, bet nusprendė atstovų nesiųsti.

## Miesto rinkimai

1939 m. tarptautinis olimpinis komitetas Londonui suteikė teisė rengti 1944 m. žaidynes. Miestas varžėsi su Roma, Detroitu, Budapeštu, Lozana, Helsinkiu, Montrealiu ir Atėnais. Dėl antrojo pasaulinio karo šios žaidynės buvo atšauktos, bet Londonas vėl nusprendė dalyvauti atrankoje į 1948 m. olimpiados rengimą. Jungtinę Karalystė buvo viena iš dviejų Europos šalių, kurios pateikė prašymą ir varžėsi su keturiais JAV miestais. 1946 m. tarptautinio olimpinio komiteto sprendimu Londonas buvo vertesnis surengi žaidynes negu kiti ketui JAV miestai: Baltimorė, Mineapolis, Los Andželas ir Filadelfija, bei Šveicarijos miestas Lozana.

## Žymūs faktai
* Keturiolika šalių ir teritorijų debiutavo žaidynėse: Britų Gviana, Burma, Ceilonas, Iranas, Irakas, Jamaika, Korėja, Libanas, Pakistanas, Puerto Rikas, Singapūras, Sirija, Trinidadas ir Tobagas, Venesuela.
* Į lengvosios atletikos programą pirma kartą įtrauktas vyrų 10 km ėjimas ir trys moterų rungtys: 200 m bėgimas, šuolis į tolį, rutulio stūmimas.
* JAV atstovė Alice Coachman tapo pirmąja spalvotąja moterimi iškovojusia aukso medalį olimpinėse žaidynėse. Auksą ji pelnė šuolio į aukštį sektoriuje.
* Dešimtkovės rungtį laimėjo septyniolikmetis Bob Mathias iš JAV ir tapo jauniausiu olimpinio aukso savininku lengvojoje atletikoje.
* 10 iš 12 medalių šuolių į vandenį rungtyse laimėjo JAV rinktinė.
* Visų 1948 m. žaidynių metu buvo įmušti 102 įvarčiai futbolo varžybose. Vidutiniškai per varžybas buvo įmušta po 5,66 įvarčio.
* Šaudymo rungtyse vyrai ir moterys varžėsi kartu. Visus medalius tuomet laimėjo tik vyrai.
* Vyrų 4x200 m laisvo stiliau plaukimo estafetėje JAV rinktinė pasiekė pasaulio rekordą.
* Iš olimpinės programos buvo pašalintas polas ir rankinis.

## Sporto šakos

### Demonstracinės sporto šakos
* Lakrosas
* Menų varžybos

## Medalininkai

} Čekoslovakija ||6||2||3||11
|-
|9||align=left|  ||5||10||5||20
|-
|10||align=left|  ||5||7||8||20
|-style="background:#ccccff"
|12||align=left|  ||3||14||6||23
|}
## Dalyvavusios šalys

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 

## Šaltiniai

## Nuorodos
* 
* Oficiali svetainė
Osvaldas Aleksa

**Osvaldas Aleksa** (1931 m. gegužės 1 d. Utenoje – 2015 m. lapkričio 14 d. Vilniuje) – Lietuvos žurnalistas, redaktorius, vertėjas.

## Biografija
1954 m. baigė Vilniaus universiteto Istorijos-filologijos fakultetą. 1954–1958 m. dirbo LSSR valstybinio radijo ir televizijos komitete, 1958–1975 m. ir 1986–1989 m. žurnalo „Švyturys“ redakcijoje. 1975–1985 m. savaitraščio „Literatūra ir menas“ redaktorius. 1985–1986 m. žurnalo „Kultūros barai“ vyr. redaktorius. 1990–1992 m. savaitraščio „Ekspresas Rytai-Vakarai“ redaktorius. Nuo 1992 m. dienraščio „Lietuvos rytas“ šeštadienio priedo „Rytai-Vakarai“ redaktorius.

Dažniausiai rengė interviu su užsieniečiais įvairiomis temomis. Iš anglų, vokiečių, lenkų ir rusų kalbų išvertė per 20 knygų.

## Bibliografija
* Einu, nesilenkdamas vėtroms: darbininko biografija. – Vilnius: Mintis, 1965. – 67 p.: portr.
* Vidurnakčio sargybiniai: dokumentinės apybraižos (su Vytautu Misevičiumi). – Vilnius: Mintis, 1968. – 124 p.
* Kortų nameliai. – Vilnius: Mintis, 1983. – 195 p.
* *Lithuania: a first week*. – Vilnius: Baltos lankos, 2005. – 38 p.: iliustr. – ISBN 9955-584-96-3

## Įvertinimas
* 1974 m. LTSR nusipelnęs žurnalistas
* 1975 m. Vinco Mickevičiaus-Kapsuko premija

## Šaltiniai
Leonardas Pranas Aleksiejūnas

**Leonardas Pranas Aleksiejūnas** (1939 m. gegužės 27 d. Meldiniuose, Rozalimo valsčiuje – 2024 m. sausio 10 d. Vilniuje) – Lietuvos imtynininkas, žurnalistas.

## Biografija
1964 m. baigė Vilniaus universiteto Istorijos-filologijos fakulteto žurnalistikos specialybę.

1964–1975 m. „Komjaunimo tiesa“ redakcijos korespondentas, skyriaus vedėjas. 1976–1997 m. savaitraščio (nuo 1996 m. žurnalas) „Gimtasis kraštas“ skyriaus vedėjas. Daugiausia rašė užsienio lietuvių gyvenimo, sporto temomis. Nuo 1997 m. buvo laisvas žurnalistas.

Penkis kartus buvo Lietuvos sambo čempionas (1964 – iki 60 kg, 1966–1969 – iki 58 kg). Pirmasis treneris Pranciškus Eigminas. Buvo Lietuvos sambo imtynių federacijos prezidiumo narys. Nuo 1967 m. buvo Auklėjimo ir propagandos, žiniasklaidos komisijos pirmininkas, vėliau – komunikacijos vadovas.

## Šaltiniai
Joana Aleksiukienė

**Joana Aleksiukienė-Klapatauskaitė** (g. 1927 m. gruodžio 25 d. Pajotijo k. Šakių apskritis, Plokščių valsčius) – Lietuvos žurnalistė.

## Biografija
1944 m. baigė Šakių Žiburio gimnaziją, vėliau – Respublikinę partinę mokyklą.

1945 m. Šakių apskrities laikraščio „Tikruoju keliu“ redakcijos literatūrinė darbuotoja. 1950–1951 m. Druskininkų rajono laikraščio redakcijos atsakingoji sekretorė, 1951–1957 m. – Ignalinos rajono laikraščio „Kelias į komunizmą“ redaktorė. 1958–1986 m. Šakių rajono laikraščio „Socialistinis kelias“ (nuo 1962 m. – „Draugas“) redakcijos atsakingoji sekretorė, kultūros ir laiškų skyriaus vedėja, išleidžiančioji redaktorė. Rašė kultūros, švietimo, prekybos, medicinos, moralės ir kitomis temomis. 

## Šaltiniai
Alguvos baras

**Alguvos baras** – publicistikos ir literatūros žurnalas, leistas 1945–1948 m. Kempteno karo pabėgėlių stovykloje, Vakarų Vokietija.

## Istorija
Daugelis numerių buvo skiriama atskiroms temoms. Išleisti 7 numeriai.

Žurnalą redagavo Alfonsas Šešplaukis-Tyruolis, jam talkino redakcinė komisija: G. Surdokas, Anatolijus Kairys, A. Radžius, Jonas Mikeliūnas, Vytautas Volertas.

## Šaltiniai
Regina Ališauskaitė

**Regina Ališauskaitė** (g. 1955 m. gruodžio 2 d. Kuršėnuose, Šiaulių rajonas) – Lietuvos žurnalistė.

## Biografija
1986 m. Vilniaus universitete baigė žurnalistikos specialybę.

Nuo 1975 m. Šiaulių rajono laikraščio „Leninietis“ korespondentė. 1978–1994 m. Mažeikių rajono laikraščio „Pergalės vėliava“ korespondentė, skyriaus vedėja. 1990–1991 m. Lietuvos sąjūdžio Mažeikių rajono tarybos laikraščio „Žemaičių kraštas“ redaktorė. Nuo 1994 m. – „Lietuvos aidas“ korespondentė.

## Šaltiniai
Alytaus dzyvas

**Alytaus dzyvas** – *[[savaitraštis]], skirtas Alytaus miesto ir apskrities ekonominiams ir visuomeniniams reikalams*, leistas 1931–1932 m. Alytuje.

## Istorija
Nr. 1 išėjo 1931 m. rugpjūčio 11 d. 4 psl., o nuo Nr. 3 ėjo 8 psl. Laikraštis informavo apie Lietuvos, Vilniaus krašto ir užsienio įvykius, skelbė Alytaus miesto tarybos nutarimus, spausdino specialistų patarimus žemės ūkio, ekonomikos ir kt. klausimais, turėjo literatūros skyrelį „Dainava“.

Spausdino Sluckio spaustuvė Alytuje. Išleisti 23 numeriai.

Leidėjas ir redaktorius – advokatas Adomas Vilimas. 

## Šaltiniai

## Nuorodos
* Šarūnas Šimkevičius. Alytaus miesto periodinė spauda 1920–1940 metais / Knygotyra, 2002, nr. 39
Herman Van Rompuy

**Hermanas Van Rompėjus** (g. 1947 m. spalio 31 d.) – belgų politikas, buvęs šalies ministras pirmininkas, buvęs Europos sąjungos prezidentas.

## Ankstyvoji jaunystė ir šeima
### Ankstyvoji jaunystė
Hermanas gimė Etterbeek, Briuselyje, lankė Sint-Jan Berchmans koledžą Briuselyje, vėliau įstojo į Katalikiškąjį Liuveno  universitetą, kur 1968 m. gavo filosofijos bakalauro laipsnį, o 1971 m. apsigynė ir taikomosios ekonomikos magistro laipsnį. Nuo 1980 m. iki 1987 m. jis dėstė Antverpeno Handels universitete bei Flandrijos Aukštojoje Ekonomikos mokykloje Briuselyje (Vlaamse Economische Hogeschool Brussel (VLEKHO).

### Šeima
Hermanas yra vedęs Geertrui Windels, su kuria turi keturis vaikus: Peter(1980), Laura(1981), Elke(1983), ir Thomas(1986).
Jo jaunesnysis brolis Erikas Van Rompuy yra CD & V, politikas ir dirbo ministru Flemish vyriausybėje(nuo 1995 m. iki 1999 m.). Hermano sesuo, Tine Van Rompuy yra darbo partijos Belgijoje narė. Jis turi ir kitą seserį, Anita Van Rompuy, kuri nėra politiškai aktvi. Hermano tėvas, Vic Van Rompuy buvo ekonomikos profesorius.

## Politinė karjera
### Ankstyvoji karjera
Van Rompuy buvo nacionalinės CVP jaunimo tarybos pirmininkas(1973–1977). Nuo 1975 iki 1980 dirbo ministrų kabinete Leo Tindenmans ir Gaston Geens. Nuo 1978 m. jis buvo išrinktas nacinalinio CVP biuro nariu. Pirmą kartą jis buvo išrinktas į Belgijos Senatą 1988 m. ir ėjo pareigas iki 1995 m. 1998 m. jis trumpai tarnavo kaip valstybės finansų, smulkių ir vidutinių įmonių sekrtorius. Vėliau jis tapo nacionalinės CVP pirmininkas (1988–1993).

### Belgijos atstovų rūmų narys
Jis buvo išrinktas į Belgijos atstovų rūmų rinkimus 1995 m., bet išliko ministru. Po jo partijos pralaimėjimo, 1999 m. per Belgijos visuotinius rinkimus, jis tapo Atstovų rūmų nariu. Jis taip pat buvo išrinktas 2003 m. ir 2007 m. 2004 m. jis buvo paskirtas ministru.

### Belgijos atstovų rūmų prezidentas
Po 8 metų opozicijos, CD&V(CVP buvo pervardinta į CD&V) sugrįžo į vyriausybę. 2007 m. liepos 12 d. Van Rompuy tapo Belgijos atstovų rūmų prezidentu.

### Belgijos ministras pirmininkas
2008 m. gruodžio 30 d. Hermanas buvo prisaikdintas į naujai suformuotos karaliaus Alberto II vyriausybės ministro pirmininko pareigas.

### Europos Vadovų Tarybos prezidentas
2009 m. lapkričio 19 d., Europos vadovų taryba neoficialiame susitikime Briuselyje Hermaną vienbalsiai išrinko Europos Vadovų Tarybos prezidentu. Buvo nuspręsta, kad jis eis šias pareigas nuo 2009 m. gruodžio 1 d. iki 2012 gegužės 31 d. Oficialiai Hermanas pareigas pradėjo eiti 2010 m. sausio 1 d.

## Išnašos
Aktualijos

**Aktualijos** – Lietuvos vietinio ūkio ir paslaugų darbuotojų profsąjungų federacijos informacinis leidinys, einantis nuo 1990 m. kovo mėn. Vilniuje.

## Leidinys
„Aktualijos“ rašo apie profesinių sąjungų veiklą, vietinio ūkio ir paslaugų sferos darbuotojų problemas. Tiražas 1990 m. – 3000 egz., 1997 m. – 200 egz.

## Redaktoriai
* J. Gabalienė – 1990–1992 m.
* A. Mykolaitis – 1993–1996 m.

## Šaltiniai
Alytaus express

**Alytaus express** – skelbimų ir reklamos savaitraštis, leistas 1990–1993 m. Alytuje.

## Leidinys
Spausdino įvairaus pobūdžio informaciją, reklamas, skelbimus. Tiražas 1990 m. – 4000 egz., 1993 m. – 2200 egz.

Redaktorius L. Stadalnykas.
Alytaus sąjūdis

**Alytaus sąjūdis** – Alytaus Sąjūdžio laikraštis, ėjęs 1988–1989 m.

## Istorija
Leido Lietuvos sąjūdžio Alytaus rajono Taryba. Išėjo 47 numeriai. Tiražas 1988 m. – 1650 egz., 1989 m. – 5000 egz.

## Redaktoriai
* Vytautas Stanionis – 1988 m.
* Linas Jakštonis – 1988–1989 m. 

## Šaltiniai
Apsikeitimo sandoris

**Apsikeitimo sandoris** () – išvestinis finansinis instrumentas, kurio pagalba pora finansų rinkos dalyvių susitaria apsikeisti pinigų, palūkanų normų, kredito rizikos, žaliavų ar akcijų srautais.

## Apsikeitimo sandorių rūšys

* Pinigų srautų apsikeitimo sandoris;
* palūkanų normų apsikeitimo sandoris;
*valiutos apsikeitimo sandoris;
* palūkanų normų skirtingomis valiutomis apsikeitimo sandoris;
* kredito rizikos apsikeitimo sandoris;
* žaliavų apsikeitimo sandoris;
* akcijų apsikeitimo sandoris.
Alytaus naujienos

**Alytaus naujienos** – *Alytaus miesto ir apskrities laikraštis*, einantis nuo 1945 m. vasario 21 d. Alytuje, Dariaus ir Girėno g. 4, LT-62137 Alytus.

## Istorija
Iki 1950 m. buvo Alytaus apskrities laikraštis, 1950–1990 m. – LKP Alytaus rajono bei miesto komitetų ir LDT leidinys, 1990–1995 m. – nepriklausomas miesto ir rajono laikraštis, nuo 1995 m. – apskrities laikraštis. Steigėja ir leidėja UAB „Alytaus naujienos laikraščio redakcija“. Bendrovė leidžia ir laikraštį „Druskininkų naujienos“.

1945–1946 m. ėjo kartą per savaitę, 1948–1949 m. – triskart, 1950 m. – dukart-triskart, nuo 1962 m. – triskart, 1990–1993 m. – keturis kartus, nuo 1994 m. – penkis kartus per savaitę.

Iki 1950 m. gruodžio vadinosi „Tarybinė Dzūkija“, 1950–1988 m. – „Komunistinis rytojus“, nuo 1989 m. – „Alytaus naujienos“. Tiražas 1945 m. – 8000 egz., 1987 m. – 23 300 egz., 1997 m. – 6300 egz.  Leidžiamas antradieniais, trečiadieniais, ketvirtadieniais, penktadieniais ir šeštadieniais nuo 8 iki 24 puslapių. Redakcijoje dirba 26 darbuotojai.

## Redaktoriai
* Kazys Lydis – 1945 m.
* Stanislovas Juknevičius – 1945–1947 m.
* Balys Bazevičius – 1947–1950 m.
* Leonas Gradeckas – 1951–1959 m.
* Bronius Jakštonis – 1959–1962 m.
* Stanislovas Pleskus – 1962–1982 m.
* Nijolė Januškevičienė – 1983–1984 m.
* Stanislovas Kamarauskas – 1985–1990 m.
* Genovaitė Rafanavičienė – 1991–1997 m.
* Romas Burba – 1997–2022 m.

## Šaltiniai
Išankstinis sandoris

**Išankstinis sandoris** – išvestinė finansinė priemonė, Susitarimas pagal kurį sandorio šalys susitaria pirkti-parduoti apibrėžtą pagrindinę priemonę (akciją, valiutą, žaliavą ir pan.) už iš anksto sutartą kainą, tačiau atsiskaityti ateityje. Atsiskaitymas pagal išankstinį sandorį yra privalomas. Jeigu pagrindinė priemonė yra pristatoma, tada sumokama pilna sutarta kaina. Jeigu pagrindinė priemonė nepristatoma, sumokamas sutartos ir rinkos kainų skirtumas. Išankstiniai sandoriai sudaromi už reguliuojamų rinkų ar daugiašalių prekybos sistemų ribų.

Išankstinio sandorio pardavėjas įsipareigoja ateityje parduoti pagrindinę priemonę. Jis patiria riziką, kad gali pakilti pagrindinės priemonės rinkos kaina. Suėjus mokėjimo dienai pardavėjas privalo pristatyti pagrindinę priemonę už sutartą kainą, kuri yra mažesnė už rinkos kainą, arba sumokėti kainų skirtumą, jeigu pagrindinė priemonė nepristatoma.

Išankstinio sandorio pirkėjas įsipareigoja ateityje pirkti pagrindinę priemonę. Jis patiria riziką, kad pagrindinės priemonės rinkos kaina gali nukristi. Suėjus mokėjimo dienai pirkėjas privalo sumokėti pilną sutartą kainą, kuri yra didesnė už rinkos kainą, arba sumokėti kainų skirtumą, jeigu pagrindinė priemonė nepristatoma.

Išankstinis sandoris gali būti tinkama finansinė priemonė investuotojams, kurie turės mokėjimų užsienio valiuta ateityje, turės mokėti už žaliavas ir pan., ir siekia iš anksto užfiksuoti savo pajamas ir/ar išlaidas, nepriklausomai nuo to, kokia bus pagrindinės priemonės rinkos kaina ateityje. Išankstinis sandoris taip pat gali būti tinkama finansinė priemonė kitiems investuotojams, kurie turi savo individualių lūkesčių dėl pagrindinės priemonės kainos dinamikos ir siekia prekybinio pelno. Išankstinio sandorio pardavėjai tikisi, kad pagrindinės priemonės rinkos kaina ateityje kris, o pirkėjai – kad pagrindinės priemonės rinkos kaina ateityje kils.

## Išankstinių bei ateities sandorių ypatumai
Išankstiniai ir ateities sandoriai – tai susitarimai, pagal kuriuos susijusios šalys sudaro sutartį, nustatančią teisę ir įsipareigojimą pirkti bei atitinkamai parduoti jų objektu esantį turtą už iš anksto nustatytą kainą. Išankstinio sandorio atveju arba yra fiziškai perleidžiamas turtas, dėl kurio toks sandoris buvo sudarytas, arba visas pelnas ar nuostolis yra dengiami grynaisiais. Sudarius ateities sandorį, pelnas ir nuostolis skaičiuojami kasdien per visą sutarties galiojimo terminą. Išankstinių sandorių atveju atsiskaitoma paskutinę sutarties galiojimo dieną, bet ateities sandorių atveju paprastai galima atsiskaityti bet kurią dieną sutarties galiojimo terminui dar nepasibaigus.
Purviai II

**Purviai II** – buvęs kaimas Akmenės rajono savivaldybėje, dabar Ventos miesto dalis.

## Istorija

Purviai II 1966 m. gruodžio 30 d. su Bauska sujungti į naują Ventos gyvenvietę.

## Gyventojai

## Šaltiniai
Alytaus spaustuvė

**Alytaus spaustuvė** – spaustuvė ir leidykla Alytuje, Seirijų g. 17.

## Istorija
Nuo 1930 m. Alytuje veikė K. Sluckio spaustuvė, kuri spausdino blankus, pakvietimus, laikraštį „Dzūkas“, savaitraštį „Alytaus dzyvas“, satyrinį žurnalą „Dzūkų bizūnas“. 1941 m. nacionalizuota, karo metais sugriauta. 1944 m. pab. atgaivinta, spausdino apskrities laikraštį „Tarybinė Dzūkija“, kurį 1950 m. pakeitė rajono laikraštis „Komunistinis rytojus“. 1951–1953 m. čia spausdinti Alytaus MTS laikraštis „Leninietis“ bei Alovės MTS laikraštis „Kolūkinė aušra“.

1959 m. likvidavus Simno ir Daugų rajonų spaustuves, nemaža jų įrengimų atiteko Alytaus spaustuvei. 1960 m. prie jos prijungti ir Jiezno bei Prienų skyriai, 1962 m. – Varėnos spaustuvė su Eišiškių filialu. 1975 m. stambinant šalies spaustuves, prijungtos ir Marijampolės bei Lazdijų spaustuvės. 1989 m. Marijampolės spaustuvė atsiskyrė nuo Alytaus spaustuvės. 1991 m. Alytaus spaustuvėje spausdinti Alytaus, Lazdijų rajonų laikraščiai, daugiatiražiai miesto laikraščiai, Druskininkų savaitraštis „Druskonis“.

1992 m. valstybinė spaustuvė tapo AB „Alytaus spaustuvė“, joje veikia leidybinis centras. Spausdina laikraščius, brošiūras, blankus, afišas, etiketes, kitus smulkius spaudinius. 

## Šaltiniai

## Nuorodos
* Alytaus spaustuvė
Sogndalio savivaldybė

**Sogndalis** – savivaldybė pietvakarių Norvegijoje, Sognės regione, prie Sognės fjordo. Administracinis centras – Hermansverkas. Veikia universitetinė kolegija. Išvystyta medienos, maisto pramonė.

Pagrindinės gyvenvietės:
* Sogndalsfjora (4,4 tūkst. gyventojų)
* Hermansverkas/Leikangeris (2,3 tūkst.)
* Kaupangeris (1,1)
* Čiornesas (0,9)
* Balestranas (0,7)

## Sportas
* Sogndal Fotball – futbolo klubas;

## Galerija

|Vietovės žemėlapis
File:Sogndal_by_night.jpg|Naktį
Sogndal_1.JPG|Sogndalis
Sogndal_2.jpg|Sogndalis
Fjærlandsfjorden-Norway.jpg|Fjordas
SogndalStation.jpg|Stadionas
Sogndalsfjora_200712.jpg|Sogndalis
File:Loftesnesbrua_01.jpg|Sogndalis
File:Kaupanger_stave_church.jpg|Bažnyčia


## Šaltiniai

## Nuorodos
* Municipal fact sheet Statistika
* NRK Municipality encyclopedia
* Oficiali komunos svetainė
* A detailed panoramic view of Sogndal
Bekestua

**Bekestua** – miestelis pietų Norvegijoje, į pietryčius nuo Berumo. Geležinkelio linija į Oslą. Veikia Oslo tarptautinė mokykla.

## Sportas

Miestelį garsina Stabæk IF futbolo klubas.
Gal Fridman

**Gal Fridman** (, g. 1975 m. rugsėjo 16 d.) – Izraelio buriuotojas, kuris specializuojasi burlenčių rungtyje. Šalies pirmasis ir kol kas vienintelis olimpinis čempionas.

## Biografija
1996 m. sportininkas laimėjo bronzos medalį 1996 m. Atlantos olimpiadoje. Nepaisant sėkmės pirmoje savo olimpiadoje, Fridman nepavyko patekti į 2000 m. olimpines žaidynes. Fridman tapo pirmuoju ir lygi šiol vieninteliu Izraelio aukso medalininku olimpinėse žaidynėse. 1995–1997 m. ir 2002 m. Europos čempionato prizininkas. 2002 m. sportininkas tapo pasaulio čempionu. 2004 m. olimpiadoje sportininkas laimėjo dvi iš vienuolikos regatų ir galutinėje įskaitoje pelnė aukso medalį. 2005 m. Fridman laimėjo aukso medalį Izraelio dviračių sporto čempionate. 2008 m. sportininkui nepavyko patekti į olimpines žaidynes.

## Išnašos
Berumo savivaldybė

**Berumas** () – savivaldybė pietryčių Norvegijoje, į vakarus nuo Oslo. Geležinkelio stotis, Fornebu oro uostas. Viena turtingiausių vietovių visoje šalyje. Vyrauja paslaugų sektorius.

## Sportas
* Stabæk IF (moterys) – moterų futbolo ekipa;
* Berumo stadione žaidžia Stabæk IF futbolo klubo ekipos iš Bekestua miestelio.

## Šaltiniai
Steincheris

**Steincheris** – miestas vidurio Norvegijoje, 120 km į šiaurę nuo Trondheimo. Savivaldybės centras. Yra geležinkelio stotis, Š. Triondelago universiteto fakultetas, kinoteatras, biblioteka.

## Sportas
* Steinkjer FK (futbolas)

## Galerija

File:Ogndalsvegen_i_Steinkjer_sentrum.jpg|Miestas
File:Mære_kirke_002.JPG|Bažnyčia
File:Steinkjer1880_1_lindahl.jpg|1880-ieji metai


## Nuorodos
* Municipal fact sheet from Statistics Norway]
* Dampsaga Culture House - houses public library, concert hall and cinema of Steinkjer  
* Steinkjer2007.no   
* Steinkjer.net - recent news about commerce and business in Steinkjer 
* Webcameras showing Steinkjer   
* Steinkjerx.net - A database with articles and pictures about Steinkjer
Striomenas

**Striomenas** – gyvenvietė pietryčių Norvegijoje, 18 km į rytus nuo Oslo. Išvystyta sunkioji pramonė.

## Sportas
* Strømmen IF (futbolas)
Pošgriūnas

**Pošgriūnas** – miestas pietų Norvegijoje, Grenlando regione. Savivaldybės centras. Geležinkelio stotis. Išvystyta chemijos, trąšų, metalo apdirbimo, porceliano, elektronikos, statybų pramonė.

## Sportas
* Urædd FK (futbolas)
## Gyventojai

## Galerija

File:Porsgrund_porselaensfabrik.JPG|
File:Brevik.JPG|


## Nuorodos
*Municipal fact sheet from Statistics Norway
*Komunos svetainė 
*Porsgrunds Porselænsfabrik AS (porceliano farbikas)
*isola.com svetainė 
*Porsgrunn viešoji biblioteka
Širė

**Širė** (*Shire, Chire, Shiré*) – upė Malavyje ir Mozambike; Zambezės kairysis intakas. Išteka iš Njasos ežero pietinio galo, tuoj už jo prateka Malombės ežerą. Teka į pietus Rytų Afrikos plokščiakalniu, sudaro slenksčius ir krioklius. Įteka į Zambezę į šiaurę nuo Kajos.

Ant Širės įrengta hidroelektrinė. Upė tinkama laivybai žemiau Kabageros krioklio. Miestai prie Širės: Mangočis, Livondė, Čikvava, Bangula, Nsandžė (visi Malavyje).

## Šaltiniai
Izraelio tautinis olimpinis komitetas

**Izraelio olimpinis komitetas** () – nevyriausybinė sporto organizacija, skatinanti sportinę veiklą Izraelyje ir atstovaujanti šaliai tarptautiniame olimpiniame komitete.

## Istorija
Izraelio olimpinis komitetas suformuotas 1933 m. dar būnant Britų Palestino mandato sudėtyje. Tuo metu organizaciją kontroliavo žydų sportinė sąjunga Maccabi. Po šalies nepriklausomybės paskelbimo 1951 m. vėl atkurtas tautinis olimpinis komitetas. Po metų jį pripažino tarptautinis olimpinis komitetas. Tais pačiais metais šalis debiutavo olimpinėse žaidynėse.

Nuo 1952 m. Izraelio tautinis olimpinis komitetas delegavo savo atstovus į visas vasaros olimpines žaidynes, išskyrus 1980 m. vasaros olimpines žaidynėse, kurias boikotavo. Žemos olimpinėse žaidynėse šalis pirmą kartą pasirodė tik 1994 m. ir nuo to karto dalyvavo visose.

1954 m. - 1974 m. Izraelio tautinis olimpinis komitetas dalyvavo Azijos žaidynėse. Nuo 1981 m. Izraelis pasitraukė iš Azijos olimpinė tarybos. 1994 m. tapo pilna Europos olimpinių komitetų nare. Nuo 1995 m. Izraelis dalyvauja Europos jaunimo olimpiniame festivalyje.

## Nuorodos
*Oficiali svetainė
Alyvų lapai iš žemės amžino pakajaus

**Alyvų lapai iš žemės amžino pakajaus** (*Alywu lapai isz zemės amzino pakajaus*) – savaitinis leidinys, ėjęs 1891–1893 m. ir 1928–1932 m.

## Istorija
Nr. 1 išėjo 1891 m. sausio 1 d. Priekulėje 8 psl. Nuo Nr. 14 spausdintas Tilžėje. Leido ir redagavo kunigas Štrukas iš Vairų. Leidinyje spausdinti evangelijos tekstai.

Leidinį *„Alyvų lapai iš Žemės amžino pakajaus“* 1928 m. atgaivino Adolfo Gustavo draugija. Šalia religinio turinio rašinių spausdino ir pasaulietinio pobūdžio žinučių ir nuotraukų. Spausdintas Šilutėje „Memellandische Rundschau“ spaustuvėje gotišku šriftu. Redaktorius Martynas Šernius. 

## Šaltiniai
Aljansas (žurnalas)

**Aljansas** – mėnesinis *teorinis ir praktinis [[Žurnalas (spauda)|žurnalas]] verslo žmonėms*, ėjęs nuo 1991 m. spalio iki 1998 m. Vilniuje.

## Istorija
Įsteigė korporacija „Lietuvos verslas“, leido UAB „Aljansas“. Rašė ekonomikos, komercijos, ūkinio verslo, laisvosios rinkos, bankininkystės ir kitais klausimais.
 
Tiražas 1991 m. ir 1997 m. – 5000 egz. 

;Vyr. redaktoriai
* Genadijus Konopliovas – 1991–1994 m.
* Antanas Mačianskas – 1994–1998 m.

## Šaltiniai
Sienos provincija

**Sienos provincija** () – Italijos provincija Toskanos regione. Provincijos sostinė – Siena. Provincijos plotas – 3821 km².

Provincija dalinama į septynias istorines žemes:
# *[[Alta Val d'Elsa]]*
# *[[Chianti senese]]*
# Miestų sritis (Monteridžionis ir Siena)
# *[[Val di Merse]]*
# *[[Crete senesi|Crete senesi Val d’Arbia]]*
# *[[Val di Chiana senese]]*
# *[[Val d'Orcia]]* ir *[[Amiata]]*

Sritis kalvota, šiaurėje yra Monte del Chianti, Monte Amiata yra aukščiausias taškas (1738 m), o pietuose yra Monte Cetona. Vakaruose „Metalinės kalvos“, rytuose Val di Chiana. Į pietryčius nuo Sienos yra Akonos dykuma.

Seniau dabartinę Sienos provinciją valdė Sienos respublika.

Pagrindinis verslas yra žemės ūkis ir šilko pramonė. Kaip ir visoj Toskanoje čia gaminamas Chianti, o Chianti Colli Senesi gaunamas tik šitoje provincijoje.

## Didžiausios savivaldybės
Provincijoje yra 36 savivaldybės, svarbiausios iš jų:

## Šaltiniai

## Nuorodos
* Provincijos puslapis (italų k.)
Allgemeine Litauische Rundschau

**Allgemeine Litauische Rundschau** () – lietuvių mėnesinis žurnalas, leistas 1910-1912 m. Tilžėje vokiečių kalba. 

## Leidinys
Tikslas – burti visus lietuvininkus į vieną šeimą, informuoti ir išjudinti jau nutautėjusius tėvynainius. Daug vietos skyrė Mažosios Lietuvos gyvenimo problemoms. Teikė žinių ir apie Didžiąją Lietuvą. 

Redaktorius-leidėjas Jonas Vanagaitis. 

## Šaltiniai
Šorkulis

**Šorkulis** () – ežeras Tadžikistane, Kalnų Badachšane, Pamyro kalnuose. Telkšo 3780 m aukštyje virš jūros lygio, Sarykolio kalnagūbrio papėdėje. Ežero vanduo druskingas. Protaka jungiasi su toliau į rytus telkšančiu Rangkulio ežeru.

## Šaltiniai
Ugstgestas

**Ugstgestas** – miestas pietvakarių Nyderlanduose, į šiaurę nuo Leideno (faktiškai jo priemiestis). Geležinkelio stotis. Yra XVII a. pilis, psichiatrijos ligoninė.

## Sportas
* Ajax SC (futbolas)
Kišeninė gertuvė

**Kišeninė gertuvė** () - plona, paprastai kiek išlenkta gertuvė, skirta nešiotis brendį ar panašius alkoholinius gėrimus kelnių kišenėje. 

## Aprašas

 
Tradicinės kišeninės gertuvės daromos iš alavo lydinio, sidabro ar net stiklo, šiuolaikinės - dažniausiai iš nerūdijančio plieno. Kai kurios šiuolaikinės gertuvės daromos iš plastiko, kad neaptiktų metalo detektoriai. 

Kišeninės gertuvės paprastai būna nežymiai išlenktos, kad įdėtos į kišenę priglustų prie kūno (šlaunies ar krūtinės), kad būtų patogiau nešioti ir mažiau pastebima. 

Kai kurios tokios gertuvės turi mažyčius puodukus kitiems pavaišinti, nors paprastai geriama tiesiog iš kakliuko. 

Paprastai kišeninės gertuvės perkamos tuščios, o savininkas į jas prisipila ko nori. 

Kišenines gertuves gana dažnai naudoja kaip dovanas, tuomet ant jų neretai išgraviruoja apdovanoto inicialus, sveikinimą, datą ir pan. 

Anglišku terminu *flask* vadinami ir maži tokios pačios formos buteliai, į kuriuos pilstomi stiprūs alkoholiniai gėrimai (brendžiai, degtinės, trauktinės ir kt.). 

## Nuorodos
*Kišeninė gertuvė iš everything2.com
Section X

**Section X** – trečiasis Danijos progresyviojo metalo muzikos grupės Beyond Twilight studijinis albumas, išleistas 2005 metais.

## Dainų sąrašas
# "Be Careful It's My Head Too" – 01:04
# "The Path Of Darkness" – 06:35
# "Shadow Self" – 06:51
# "Sleeping Beauty" – 07:24
# "The Dark Side" – 04:07
# "Portrait F In Dark Waters" – 02:35
# "Ecstasy Arise" – 07:01
# "Section X" – 09:07

## Grupė
* Jacob Hansen – gitara
* Anders Ericson Kragh – elektrinė gitara
* Anders Lindgren – bosinė gitara
* Finn Zierler – klavišiniai
* Tomas Fredén – mušamieji
* Kelly Sundown Carpenter – vokalas
Alkmaras

**Alkmaras** () – miestas šiaurės vakarų Nyderlanduose, prie Šiaurės Olandijos kanalo. Geležinkelio stotis. Garsėja tradicinių olandiškų sūrių gamyba, yra Olandijos sūrių muziejus, „Beatles“ muziejus, miesto muziejus, alaus muziejus.

## Istorija
Alkmaro žvejų kaimas rašytiniuose šaltiniuose minimas nuo X a. 1254 m. minimas kaip Kenemerlando sostinė. Kelis kartus užpultas fryzų. Nusausinus aplinkines pelkes, po 1564 m. Alkmaras tapo svarbiu prekybiniu centru. 1573 m. Alkmaras atlaikė ispanų antpuolį, todėl tapo pasipriešinimo Ispanijai simboliu. 1799 m. pasirašytas Alkmaro susitarimas, po kurio iš Nyderlandų atsitraukė jungtinės rusų ir britų pajėgos.

## Sportas
* AZ Alkmaar (futbolas)

## Šaltiniai
Romas Burba

**Romas Burba** (1957 m. gegužės 4 d. Jurbarke – 2022 m. vasario 13 d.) – Lietuvos žurnalistas.

## Biografija
1964–1968 m. mokėsi Jurbarko rajono Smalininkų pradžios mokykloje, 1968–1975 m. – Jurbarko 1-ojoje vidurinėje mokykloje, 1975–1980 m. studijavo Vilniaus universiteto Filologijos fakultete.

1980–1985 m. Alytaus komjaunimo komiteto Organizacinio skyriaus vedėjas, 1985–1990 m. Alytaus miesto LKP komiteto instruktorius, 1990–1991 m. laikraščio „Alytaus naujienos“ korespondentas, 1991–1992 m. redaktoriaus pavaduotojas, nuo 1992 m. UAB „Alytaus naujienos“ direktorius, nuo 1997 m. laikraščio „Alytaus naujienos“ vyriausiasis redaktorius.

Respublikinės periodinės spaudos leidėjų asociacijos valdybos, Alytaus krašto verslininkų asociacijos tarybos, AB „Alytaus spaustuvė“ valdybos, Spaudos, radijo ir televizijos rėmimo fondo tarybos narys.

## Šaltiniai
Yves Leterme

**Yvas Letermas** (; 1960 m. spalio 6 d. Vervikas, Belgija) – Belgijos ministras pirmininkas. Nuo 2004 m. iki 2008 m. jis buvo Flandrijos ministras pirmininkas.
Stanisław Kaplewski

**Stanislav Kaplevski** (g. 1958 m. Kūliuose, Vilniaus rajonas) – dailininkas ir grafikas.  

## Biografija
1975 m. baigė Vilniaus dailės mokyklą, 1976 m. – Vilniaus 19-ąją vidurinę mokyklą. 1981–1986 m. studijavo tapybą ir grafiką Maskvos dailės universitete. Gyvena ir kūria Vilniuje.

## Kūryba
Vilniaus senamiestis ir jo barokinės bažnyčios turėjo įtakos Stansilav kūrybiniam vystymui .

1984–1989, 2006 - 2017 m. dirbo restauratoriaus darbą šv. Dvasios ir šv. Kryžiaus Atradimo ( Kalvarijų), šv.Mergelės Marijos ėmimo į dangų (Pranciskonų ) Vilniaus  bažnyčiose. Eilę metų dirbo dailininku apipavidalintoju, projektavo visuomeninių organizacijų ir privačių firmų firminius ženklus, laikraščių vinjetes, dirbo vidaus interjero projektavimo srityje.

Dirba piešinio, akvarelės, pastelės, tapybos, meninės, knygų ir taikomosios grafikos srityse.

Jo darbų ciklai :  "Dailininkų portretai ir jų kuryba", "Piligrimystė", "Keistas pasaulis",knygų ilustracijos " šv.Jono Apokalipsė", "Dieviškoji komedija" Dantės Aligjerio (*Dante Alighieri*) , "Vilniaus senamiestis".

Vienas iš Lietuvos lenkų kūrybinės sąjungos "Elips" įkūrėjų ir jos narys nuo 1993 m. iki 2017 m.

Dailininkas dalyvavo jau daugiau nei 100 parodų Lietuvoje, Lenkijoje, Vokietijoje, Prancūzijoje ir JAV.

Jo darbai pateko į privačias kolekcijas Lenkijoje, Vokietijoje, Čekijoje, Italijoje, Izraelyje, JAV, Kanadoje, Anglijoje, Prancūzijoje, Rusijoje, Šveicarijoje, Australijoje ir Lietuvoje.

## Šaltiniai

## Galerija
Drūzų kalnai

**Drūzų kalnai** () arba **Arabų kalnai** () – kalnų grandinė pietų Sirijoje, Suveidos gubernijoje. Tai senovinio vulkaninio lauko 118 ugnikalnių kūgių grandinė. Šie ugnikalniai buvo aktyvūs pleistoceno pabaigoje – holocene. Aplink driekiasi bazaltinės lavos laukai. Aukštis iki 1803 m (Tel Kenio k.). Būdinga dykumų augmenija.

Kalnuose gyvena drūzai (izmailitų atšaka). Prancūzų valdymo laikais šis drūzų gyvenamas regionas sudarė atskirą autonomiją – Džabal al-Druzą.

## Šaltiniai
Guy Verhofstadt

**Gyjus Verhofstatas** (; 1953 m. balandžio 11 d. Dendermondė, Belgija) – teisininkas, Belgijos politinis veikėjas, 1999-2008 m. Belgijos ministras pirmininkas. Išrinktas Europos liberalų ir demokratų aljanso pirmininku 2009 m.

2014 m. Europos liberalų ir demokratų aljanso kandidatas užimti Europos Komisijos Prezidento postą. Yra investicinių bendrovių APG ir Sofina valdybų narys

## Šaltiniai
Apeldornas

**Apeldornas** – miestas vidurio rytų Nyderlanduose. Išvystyta mašinų, chemijos, popieriaus, tekstilės pramonė. Garsūs karališkieji *Oranje-Nassau* rūmai (vasaros rezidencija).

## Sportas

### Dviračių sportas
Mieste yra Omnisport Apeldoorn, kuriame 2011 m. vyko pasaulio treko čempionatas ir Europos treko čempionatas.

### Futbolas
* AGOVV Apeldoorn

## Miestų partnerystė
*  Banda Ačehas, Indonezija
*  Burlingtonas, Kanada

## Šaltiniai
Dordrechtas

**Dordrechtas** – miestas pietų Nyderlanduose, prie Reino deltos. Seniausias miestas šalyje. Upių uostas. Išvystyta mašinų, chemijos, maisto pramonė.

Stovi Didžioji bažnyčia (XIII–XV a.; gotika), rotušė (1625 m.), miesto muziejus, nacionalinis peizažo muziejus, pasipriešinimo muziejus (1940–1945 m. okupacijai atminti), siuvimo mašinų muziejus.

## Sportas
* FC Dordrecht (futbolas)
Amatininkas (žurnalas)

**Amatininkas** – iliustruotas amatininkų gyvenimo ir darbo žurnalas, leistas 1934–1940 m. Kaune.

## Istorija
Leido Lietuvių prekybininkų, pramonininkų ir amatininkų (verslininkų) sąjunga, nuo 1940 m. sausio – Lietuvos prekybos, pramonės ir amatų rūmai ir nuo 1940 m. liepos – Vietinės pramonės liaudies komisariatas. Nr. 1 išėjo 1934 m. vasario 15 d. kaip „Verslo“ savaitinis priedas. Nuo 1937 m. sausio 15 d. leistas savarankiškas žurnalas, ėjęs du kartus per mėnesį.

Spausdino spaustuvė „Žaibas“.

Rašė apie amatininkų padėtį, aiškino įstatymus, reglamentuojančius amatininkystės veiklą Lietuvoje, rūpinosi amatininkų mokymu, įdarbinimu, kvalifikacijos kėlimu, nagrinėjo amatininkystės plėtojimo, finansavimo klausimus, pasakojo apie kitų šalių amatininkų gyvenimą, informavo apie technikos ir mokslo pasiekimus.

Redagavo Albinas Briedis, J. Vaišnoras, K. Palčiauskas, Č. Butkus. 

## Šaltiniai
Enschedė

**Enschedė** – miestas rytų Nyderlanduose, Tventės regione. Geležinkelio stotis. Išvystyta mašinų, popieriaus, medienos, odos ir avalynės pramonė. Veikia Tventės universitetas, meno ir gamtos muziejai.

## Istorija

2000 m. miestas smarkiai nukentėjo per gaisrą pirotechnikos fabrike.

## Sportas
### Futbolas
* FC Twente – futbolo klubas;
* FC Twente (moterys) – moterų futbolo ekipa; daugkartinės čempionės.
* EFC Prinses Wilhelmina – futbolo klubas;

## Išnašos

## Nuorodos
* Oficiali klubo svetainė
Arnhemas

**Arnhemas** – miestas vidurio rytų Nyderlanduose; Gelderlando provincijos centras. Uostas prie Reino. Išvystyta mašinų, chemijos, farmacijos, odos pramonė.

Mieste veikia Nyderlandų muziejus po atviru dangumi, prie Arnhemo yra Krelerio-Miulerio muziejus su V. van Gogo paveikslais. Stovi Šv. Eusebijaus bažnyčia (XV–XVI a.), „Velnio namas“ (XVI a., nuo XIX a. rotušė).

## Sportas
### Futbolas

Mieste vyko 2000 m. Europos futbolo pirmenybių rungtynės.

Mieste žaidžia SBV Vitesse klubas.
Breda

**Breda** – miestas pietų Nyderlanduose, prie Marko ir Aa upių santakos. Upių uostas, geležinkelio mazgas. Išvystyta dirbtinio šilko gamyba, odos ir avalynės, mašinų pramonė. Stovi XII–XVI a. pilis.

## Istorija

Breda įkurta X a.

### Pavadinimo kilmė

Miestas įsikūręs prie Aa upės žiočių, kur ji yra išplatėjusi. Būtent tai ir pažymi miesto vardas –  reiškia „plati Aa“.

## Sportas

### Futbolas
* NAC Breda
* CV Velocitas Breda

## Žymūs žmonės
* Tijs Verwest (Tiësto) – vienas žinomiausių pasaulio trance muzikos atlikėjų.
Groningenas

**Groningenas** – miestas šiaurės rytų Nyderlanduose; provincijos centras. Jūrų uostas, įsikūręs prie Hunzės upės, kanalai miestą jungia su Šiaurės jūra. Išvystyta cukraus, metalo apdirbimo, baldų, chemijos, radioelektronikos, poligrafijos pramonė. Apylinkėse išgaunamos gamtinės dujos (Groningeno dujų telkinys).

Mieste veikia universitetas (nuo 1614 m.), daug muziejų (miesto, jūrų, universiteto, grafikos ir kt.), teatras, stovi Martyno bažnyčia (XV a.).

## Istorija

Iki XI a. Groningenas priklausė Fryzijai, o 1040 m. imperatorius Henrikas III šį miestą perdavė Utrechto vyskupui. Galiausiai Groningenas tapo laisvuoju miestu, nuo 1285 m. įėjo į Hanzos sąjungą.

## Sportas
### Futbolas
* FC Groningen
* Be Quick 1887
* GVV Velocitas Groningen

## Išnašos
Perudžos provincija

**Perudžos provincija** () – Italijos provincija, didesnioji iš dviejų Umbrijos provincijų. Jai priklauso du trečdaliai regiono ploto ir gyventojų. Provincijos sostinė – Perudža. Provincija sudarė visą Umbriją iki 1927 m., kai buvo atskirtas pietinis trečdalis ir sukurta Ternio provincija. Perudžos provincijos plotas yra 6334 km², gyvena 636 tūkst. žmonių. Čia yra 59 savivaldybės.

Daugiau nei 10 tūkst. gyventojų turi Perudža, Folinjas, Čita di Kastelas, Spoletas, Gubijus, Asyžius, Bastija Umbra, Marsčianas, Todis, Korčianas, Umbertidė, Gvaldo Tadinas, Kastilione del Lagas, Madžionė ir San Džustinas.

## Didžiausios savivaldybės

## Šaltiniai

## Nuorodos
* Provincia di Perugia puslapis  (italų k.)
Hertogenbosas

**Hertogenbosas** (arba ***Den Bosas***) – miestas pietų Nyderlanduose, 80 km į pietus nuo Amsterdamo. Šiaurės Brabanto provincijos centras. Stovi Šv. Jono katedra, miesto įtvirtinimai. Iš miesto kilęs ir jame kūrė žymus Nyderlandų dailininkas Jeronimas Boschas (apie 1450-1516). Mieste yra Boscho meno centras.

## Istorija

Istoriniuose šaltiniuose rašoma, kad Hertogenbosas miesto teises gavo 1185 m., nors yra minimas tik nuo 1196 m.

## Sportas
### Futbolas
* FC Den Bosch
* RKVV Wilhelmina
Neimegenas

**Neimegenas** () – miestas vidurio rytų Nyderlanduose. Išvystyta mašinų, odos, avalynės, popieriaus, tekstilės, siuvimo, chemijos, poligrafijos, metalo apdirbimo, elektrotechnikos pramonė.

Yra universitetas, antikvarinis muziejus. Stovi Šv. Stepono bažnyčia (XIII–XVII a.), renesansinė rotušė (XVI a.).

## Istorija
Neimegenas laikomas seniausiu šalies miestu, jį įkūrė romėnai. Jų valdymo laikais miestas vadintas Noviomagu. IV a. miestą pradėjo valdyti frankai. Neimegene neretai rezidavo Karolingų dinastijos imperatoriai. Nuo 1230 m. Neimegenas – laisvasis imperijos miestas, o nuo 1364 m. įėjo į Hanzos prekybinę sąjungą. 1579 m. Neimegenas prisijungė prie prieš Ispaniją nukreiptos Utrechto unijos.

Per Antrąjį pasaulinį karą Neimegeną okupavo hitlerinė Vokietija. 1944 m. miestą smarkiai bombardavo Jungtinių Amerikos Valstijų aviacija.

## Sportas

### Futbolas
* NEC Nijmegen
* Quick 1888

## Išnašos
Sitardas

**Sitardas** – miestas pietų Nyderlanduose, prie sienos su Vokietija. Geležinkelio stotis. Stovi Švč. Mergelės Marijos bazilika, Šv. Petro ir Šv. Mykolo bažnyčios, muziejus. Miesto sienos liekanos.

## Istorija

Minimas nuo 1157 m.

## Sportas
* Fortuna Sittard (futbolas)
Gelenas

**Gelenas** – miestas Nyderlandų pietuose, prie Gelenbeko upės, greta sienos su Vokietija. Geležinkelio stotis. Išvystyta chemijos pramonė.

## Istorija

Iki XIX a. pabaigos Gelenas tebuvo mažas kaimas. XX a. pradžioje čia buvo smarkiai išvystyta angliakasybos pramonė, tačiau po 1960 m. šachtos buvo uždarytos.

## Sportas

Iki 1968 m. mieste žaidė Fortuna Geleen futbolo klubas.
Heraldinė rožė

**Heraldinė rožė** – heraldikoje dažnai naudojama mobilioji figūra. Tai stilizuotas erškėčio žiedo atvaizdas (5 spindulių simetrijos), kurį sudaro 5 vienodi vainiklapiai, 5 spygliai ir apvalus viduriukas (vaisius) centre. Tai vienas dažniausių augalinių simbolių heraldikoje (kitas toks pat populiarus – heraldinė lelija).

Heraldinė rožė buvo Anglijos Tiudorų dinastijos simbolis, todėl dviguba dešimties vainiklapių Tiudorų rožė asocijuojasi su Anglija. Heraldinė rožė buvo ir Lipės kunigaikščių dinastijos simbolis bei simbolis Martyno Liuterio antspaude (Liuterio rožė).

### Išvaizda

Įprastinė heraldinė rožė yra erškėčio žiedas su penkiais vainiklapiais, paprastai herbe būna viena. Dažniausiai vaizduojama geltonu viduriuku ir penkiais žaliais spygliais, tokia rožė herbo apraše vadinama „su natūraliais viduriu ir spygliais“. Kitais atvejais nurodoma jų spalva, pvz., Lipės rožė aprašoma kaip „raudona rožė, su auksiniais viduriu ir spygliais“.

Kartais naudojami heraldinės rožės variantai:
* rožė su stiebu, paprastai vadinama „nupjauta“ ar „su stiebu“.
* rožė su stiebu ir lapais, kartais vadinama „damaskine rože, su stiebu ir lapais“.
* rožės (erškėčio) šakos, stiebo auginiai ar lapai be žiedų. Naudojami retai.
* dvigubas žiedas. Vienas žiedas užklotas ant didesnio žiedo centro. Vadinamas „dviguba rožė“, žinomiausia – Tiudorų rožė.
* rožė, apsupta spinduliais. Vadinama rožė saulėje (*rose-en-soleil*).
* rožė su karūna.

## Vartojimas
Heraldinės rožės dažnai naudotos Anglijos istorijoje. Dvi karališkos giminės XV a. buvo žinomos pagal savo heraldinius simbolius – Raudonąją Lankasterių rožę ir Baltąją Jorkų rožę. Pagal tai šių giminių konfliktas vadinamas „Rožių karais“ (arba „Dviejų rožių karas“, arba „Raudonosios ir baltosios rožių karas“).

Vėliau Baltoji Jorkų rožė tapo Anglijos ir Škotijos jakobitų simboliu. Prieš Pirmąjį pasaulinį karą viena pagrindinių D. Britanijos jakobitų organizacijų vadinosi *Baltosios Rožės ordinu* (). Raudona ir balta rožės naudojamos Lankašyro ir Jorkšyro miestų heraldikoje.

## Nuorodos
Zvolė

**Zvolė** – miestas šiaurės rytų Nyderlanduose, 120 km į šiaurės rytus nuo Amsterdamo; Overeiselio provincijos centras. Geležinkelio stotis, prateka Eiselis, Fechtė ir Zvartevateris, daug kanalų. Stovi Šv. Mykolo bažnyčia, Švč. Mergelės Marijos Dangun Ėmimo bazilika, rotušė (1448 m.), dominikonų vienuolynas, senieji miesto vartai, gamtos istorijos muziejus.

## Istorija
Archeologiniai radiniai rodo, kad Zvolės apylinkės buvo apgyvendintos ilgą laiką. Romos laikais šioje vietovėje gyveno salijų frankai.

Šiuolaikinį miestą apie 800 m. įkūrė fryzų pirkliai ir Karolio Didžiojo kariuomenė.

1230 m. rugpjūčio 31 d. Utrechto vyskupas suteikė Zvolei miesto teises. 1294 m. miestas tapo Hanzos sąjungos nariu.

## Sportas
* FC Zwolle (futbolas)

## Šaltiniai
Delftas

**Delftas** – miestas vakarų Nyderlanduose, tarp Roterdamo ir Hagos. Išvystyta mašinų, chemijos, maisto pramonė, keramika (Delfto porcelianas).

Veikia Delfto technologijos universitetas, dailės muziejus. Stovi gotikinės Senoji bažnyčia (XIII–XV a.) ir Naujoji bažnyčia (XIV–XV a.), rotušė (XVII a.).

## Istorija

Įkurtas XI a.

## Sportas
### Futbolas
* DHC Delft
* DSV Concordia
Elgsenos ekonomika

**Elgsenos ekonomika** ()  bei su ja glaudžiai susijusi mokslo sritis elgsenos finansai (angl. behavioral finance) atsižvelgia į socialinius, kognityvinius bei emocinius veiksnius nulemiančius žmonių ekonominius sprendimus. Elgsenos ekonomika apjungia psichologijos bei ekonomikos mokslų indėlį norėdama atrasti gilumines nelogiškų investicinių, skolinimosi ir santaupų praleidimo sprendimų priežastis. 

Elgsenos ekonomika griauna vieną iš įprastinių ekonomikos aksiomų, kuri teigia, jog žmogus yra racionalus, ir visus finansinius sprendimus priima viską gerai apsvarstęs.
Jean-Luc Dehaene

**Žanas Liukas Dehanas** (; 1940 m. rugpjūčio 7 d. Monpeljė, Prancūzija) – teisininkas, ekonomistas, Belgijos politinis veikėjas, 1992-1999 m. Belgijos ministras pirmininkas. 2000-2007 m. jis buvo Vilvordės miesto meras.
Amerikos lietuvių bendruomenė

**Amerikos lietuvių bendruomenė** – JAV lietuvių bendruomenės centro valdybos biuletenis, leistas 1959–1963 m.

## Istorija
Išėjo 40 numerių. Nuo 1963 m. vietoj „Amerikos lietuvių bendruomenės“ pradėtas leisti „Pasaulio lietuvis“.

Redagavo Jonas Jasaitis ir Jonas Ignatavičius.

## Šaltiniai
Deventeris

**Deventeris** – miestas šiaurės rytų Nyderlanduose, rytiniame Eiselio upės krante. Yra miesto muziejus, žaislų muziejus, kelios bažnyčios.

## Sportas
### Futbolas
* Go Ahead Eagles
* K. Utile Dulci 1875